جمهورباشقانی رجب طیب اردوغان، تورکیه-آوروپا بیرلیگی (آ.ب) ایلیشکیلرین‌ده چتین دؤنمی گئریده قویموش اولماغی اومود ائتدیکلرینی سؤیله‌دی.
اردوغان، بولقاریستانین وارنا شهرین‌ده تورکیه-آ.ب ذیروه گؤروشمه‌سیندن سونرا دوزنلنن اورتاق مطبوعات کنفرانسیندا دانیشدی.
اردوغان، "قلوبال گوج اولماق ادعاسینداکی آوروپانین، تورکیه‌نی گئنیشله‌مه سیاستینین دیشینا آتما‌سی دهشت‌لی بیر یانلیش اولاجاق‌دیر" دئدی.
آ.ب ایله اؤنجه‌کی گؤروشمه‌لرده اورتاق مسئله‌لرین حلینه دایر قارشی‌لیق‌لی تعهدلار وئردیکلرینی خاطیرلادان اردوغان، تورکیه‌نین باشدا دوزنسیز کؤچ اولماق اوزره تعهدلارینی آرتیقلاماسی ایله یئرینه یئتیردیگینی سؤیله‌دی.
آ.ب طرفین‌دن تورکیه‌ده یاشایان سوریه‌لی‌لرین احتیاجلاری اوچون تورکیه‌یه وئرمیی تعهد ائتدیگی ۳ میلیارد یورونون ۱ میلیارد ۸۰۰ میلیون یورولوق بؤلومونو چاتدیردیغینی وورغولایان اردوغان،
"انسانی بحرانلاردا بوروکراتیک یاواشلیغا تحمل یوخدور" دئدی.
آ.ب‌نین تورک وطنداشلارینا قارشی ویزا آسان‌لیغی قونوسون‌دا بیر آن اول آددیم آتماسی لازیم اولدوغونو دا دئین اردوغان،
"بو، سیاسی بیر مسئله حالینا گتیریلمه‌مه‌لی‌دیر. گؤمروک بیرلیگینین یئنی‌لنمه‌سی ایشینه باشلانماسی باره‌سین‌ده‌کی اومودوموزو دا دیله گتیردیک" دئدی.
چیخیشین‌دا ترورلا مباریزه‌یه ده توخونان اردوغان،
"ترورا قارشی مباریزه‌میز عینی زامان‌دا آوروپانین گوونیگی اوچون. ترور عملیاتلاری لازیم اولدوغو زامانا قدر داوام ائد‌جک" شکلین‌ده دانیشدی.
آ.ب‌نین عدالت‌لی مؤوضع توتمادیغی سوره‌جه قیبریس مسئله‌سینین حلین‌ده قاتقیسی اولمایاجاغینی دا ایفاده ائد‌ن اردوغان،
"آدانین اطرافین‌داکی طبیعی ثروتلره دایر قرار وئرمه مکانیزملرینه قیبریسلی تورکلرین داخیل ائدیلمه‌سی، اولوسلارآراسی حقوقون گره‌گی‌دیر. آوروپابیرلیگینی قیبریس مسئله‌سین‌ده حقانیتلی اولماغا چاغیریریق" شکلین‌ده دانیشدی.
